**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O OBRAZLOŽENEM MNENJU O KANDIDATIH ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 53.a člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo in spremembe)

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Občina Renče-Vogrsko je dne 21. 5. 2019 s strani Sveta zavoda Osnovne šole Lucijana Bratkoviča Bratuša Renče prejela zaprosilo, naj v skladu z določili 53. a člena Zakona o organizaciji in financiranju vzgoje in izobraževanja poda obrazloženo mnenje lokalne skupnosti o kandidatih, ki izpolnjujeta zahtevane razpisne pogoje za zasedbo delovnega mesta. Občina je dolžna skladno s sedmo točko tega člena podati obrazloženo mnenje v roku 20 dni od dneva, ko je bila zanj zaprošena, sicer se šteje, da lahko svet o izbiri odloči brez tega mnenja.

*RAZLOGI ZA SPREJETJE:*

Sedanjemu v. d. ravnatelja mandat preneha s 30. 11. 2019, zato je potrebno imenovati novega ravnatelja za nov petletni mandat s pričetkom 1. 12. 2019.

*OCENA STANJA:*

Svet zavoda je zaprosil za podajo obrazloženih mnenj o naslednjih kandidatih:

1. Uroš Kobal, Biljana 45, Dobrovo,
2. Bogomir Furlan, Lokavec 3/b, Ajdovščina.

Dne 5. 6. 2019 je bila v Dvorani Zorana Mušiča Kulturnega doma Bukovica izvedena predstavitev navedenih kandidatov, na katero so bili povabljeni občinski svetniki, člani Komisije za mandatna vprašanja, volitve in imenovanja (v nadaljevanju: KMVVI) in Odbora za družbene dejavnosti, Svet staršev in dva predstavnika občine v Svetu zavoda (o imenovanju tretjega kot nadomestnega člana bo Občinski svet odločal na seji dne 11. 6. 2019).

KMVVI je istega dne sklicala sejo, na kateri je obravnavala vlogo Sveta zavoda in prijavi s predstavitvama obeh kandidatov. Na podlagi obravnave je sprejela sklep, da predlaga Občinskemu svetu, naj sprejme sklep o obrazloženih mnenjih, kot je navedeno v samem sklepu.

*CILJI IN NAČELA:*

Občina Renče-Vogrsko bo podala obrazloženo mnenje skladno z določili 53. a člena Zakona o organizaciji in financiranju vzgoje in izobraževanja. S podajo mnenj bo izkazala tudi svoj interes, ki se nanaša na imenovanje ravnatelja.

*FINANČNE IN DRUGE POSLEDICE:*

Finančnih posledic ni.

Pripravila:

Občinska uprava

*Predlog akta – SKLEP:*

Na podlagi 53. a člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo in spremembe) in 8. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ dopisni seji dne \_\_\_\_\_\_\_\_\_ sprejel naslednji

**SKLEP O OBRAZLOŽENEM MNENJU O KANDIDATIH ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

1. člen

Občinski svet podaja javnemu zavodu Osnovna šola Lucijana Bratkoviča Bratuša Renče naslednje obrazloženo mnenje o kandidatih za ravnatelja:

Oba kandidata izpolnjujeta formalne pogoje za imenovanje, kot so bili določeni v javnem razpisu.

Iz predstavitev posameznih kandidatov in odgovorov na vprašanja na osebnih predstavitvah kandidatov izhaja, da g. Uroš Kobal nima vodstvenih izkušenj za vodenje javnega izobraževalnega zavoda in nima opravljenega izpita za ravnatelja. G. Bogomir Furlan pa je izkazal dolgoletne izkušnje vodenja OŠ Renče in rezultate uspešnega večletnega vodenja javnega zavoda.

Skladno z navedenim Občinski svet Občine Renče-Vogrsko podaja pozitivno mnenje samo Bogomirju Furlanu k imenovanju za ravnatelja Osnovne šole Lucijana Bratkoviča Bratuša Renče.

1. člen

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

Tarik Žigon

Župan